cyanic-selkie/wikianc huggingface dataset:
Σκραμπλ
Πληροφορίες
Όσο πιο συχνό είναι ένα γράμμα, τόσο μικρότερη είναι η αξία του: τα πολύ συχνά γράμματα, όπως το Α ή το Ε, βαθμολογούνται με ένα πόντο, ενώ τα σπάνια, όπως το Ψ ή το Θ, βαθμολογούνται με 10 πόντους. Οι μπαλαντέρ μπορούν να χρησιμοποιηθούν στη θέση οποιουδήποτε γράμματος χρειάζεται ο παίκτης για να σχηματίσει μια λέξη. Ο παίκτης που χρησιμοποιεί το μπαλαντέρ δηλώνει το γράμμα που επιθυμεί και αυτό παραμένει το ίδιο σε όλη τη διάρκεια της παρτίδας.
Ιστορία
Το σκραμπλ είναι εφεύρεση του Αμερικανού αρχιτέκτονα Άλφρεντ Μόσερ Μπατς ο οποίος, το 1931, αποφάσισε να δημιουργήσει ένα επιτραπέζιο παιχνίδι που θα συνδυάζει γνώση και τύχη. Η πρώτη έκδοση του παιχνιδιού, που ονομαζόταν "Lexico" είχε μόνο γράμματα, ενώ ο πίνακας πάνω στον οποίο τοποθετούνται οι λέξεις προστέθηκε μερικά χρόνια αργότερα. Οι πρώτες προσπάθειες του Μπατς για υλοποίηση της ιδέας του από κάποια εταιρεία κατασκευής παιχνιδιών απέτυχε. Έτσι, αποφάσισε να κατασκευάσει μερικά αντίγραφα του παιχνιδιού τα οποία άρχισε να μοιράζει και να πουλάει μόνος του σε γνωστούς και φίλους. Τελικά ο Μπατς εγκατέλειψε την ιδέα του παιχνιδιού, το οποίο ξεχάστηκε μέχρι το 1948. Τότε κυκλοφόρησε μία νέα έκδοση, με μικρές μετατροπές, τις οποίες είχε επιμεληθεί ο επιχειρηματίας Τζέιμς Μπρούνοτ. Μαζί με την απόφασή του να αναλάβει τη μαζική παραγωγή του παιχνιδιού, ο Μπρούνοτ αποφάσισε και για το καινούργιο του όνομα: Σκραμπλ.
Τρόπος παιχνιδιού
Στο παιχνίδι μπορούν να πάρουν μέρος από δύο έως τέσσερις παίκτες. Ο παίκτης που παίζει πρώτος τραβάει από την κληρωτίδα εφτά γράμματα, με τα οποία προσπαθεί να σχηματίσει τη μεγαλύτερη δυνατή λέξη. Η πρώτη λέξη που τοποθετείται στον πίνακα πρέπει υποχρεωτικά να περάσει από το κεντρικό ροζ τετράγωνο, κάτι το οποίο αυτόματα διπλασιάζει την αξία της. Στη συνέχεια, ο παίκτης πρέπει να τραβήξει νέα γράμματα για να αντικαταστήσει αυτά που τοποθέτησε στον πίνακα, έτσι ώστε να έχει και πάλι στη διάθεσή του εφτά γράμματα. Οι παίκτες μπορούν να μείνουν με λιγότερα από εφτά γράμματα μόνο προς το τέλος του παιχνιδιού, όταν δεν υπάρχουν πια αρκετά γράμματα στην κληρωτίδα.
Ο επόμενος παίκτης μπορεί να προσθέσει τη δική του λέξη στον πίνακα, η οποία πρέπει υποχρεωτικά να έχει τουλάχιστον ένα γράμμα κοινό με την προηγούμενη (ή, όταν υπάρχουν πολλές λέξεις, με κάποια από τις προηγούμενες) και μάλιστα έτσι ώστε στα σημεία επαφής να σχηματίζονται υπαρκτές λέξεις και όχι σύνολα γραμμάτων χωρίς νόημα. Κάθε φορά που παίζει ένας παίκτης βαθμολογείται για όλες τις νέες λέξεις που σχηματίζονται στον πίνακα με τον τρόπο αυτό.
Η βαθμολογία κάθε λέξης υπολογίζεται αθροίζοντας την αξία όλων των γραμμάτων της λέξης που σχηματίστηκε από τον παίκτη προσθέτοντας τους πόντους από τα τετράγωνα των επιπλέον βαθμολογιών.
Αν ο παίκτης χρησιμοποιήσει και τα εφτά γράμματα που έχει στη διάθεσή του, λέμε ότι έχει κάνει σκραμπλ. Το σκραμπλ πριμοδοτείται με 50 επιπλέον πόντους. Η μικρότερη βαθμολογία ενός σκραμπλ είναι 56 πόντοι: ένα τέτοιο σκραμπλ αποτελείται από τους δύο μπαλαντέρ και 5 γράμματα που βαθμολογούνται με ένα πόντο, ενώ συνδέεται με άλλη λέξη μέσω ενός γράμματος που δίνει ένα πόντο. Το ίδιο σκραμπλ στην πρώτη κίνηση (όπου διπλασιάζεται η αξία της λέξης) θα βαθμολογηθεί με 60 ή 62 πόντους.
Το σκραμπλ με τη μεγαλύτερη βαθμολογία στην πρώτη κίνηση είναι η λέξη ΕΞΥΨΩΘΩ, με το δεύτερο ή το προτελευταίο γράμμα τοποθετημένο σε γαλάζιο τετράγωνο: η βαθμολογία είναι ((1 + (10 Χ 2) + 2 + 10 + 3 + 10 + 3) Χ 2) + 50 = 148 πόντοι. Αντίστοιχα σκραμπλ στην αγγλική και στη γαλλική γλώσσα είναι οι λέξεις WHISKEY και WHISKYS, που βαθμολογούνται με 144 πόντους το καθένα.
Ο ίδιος συνδυασμός γραμμάτων μπορεί να δώσει ένα ή περισσότερα σκραμπλ. Σύμφωνα με τον κατάλογο των λέξεων επτά γραμμάτων οι συνδυασμοί Α Ε Κ Ο Ρ Σ Υ και Α Α Κ Ο Ρ Σ Τ δίνουν από 12 σκραμπλ ο καθένας, ενώ ο συνδυασμός Α Ι Ε Σ Τ με τους δύο μπλαλαντέρ που διαθέτει το παιχνίδι δίνει 605 σκραμπλ.
Σούπερ σκραμπλ
Το σούπερ σκραμπλ είναι μία παραλλαγή που κυκλοφόρησε από τη Hasbro το 2004 και μέχρι στιγμής παίζεται μόνο στην αγγλική γλώσσα. Η παραλλαγή αυτή παίζεται σε πίνακα των 441 θέσεων (21×21 τετράγωνα), ο οποίος κατασκευάζεται προσθέτοντας τετράγωνα γύρω από τον κλασικό πίνακα, έτσι ώστε να μπορεί κανείς να παίξει και κλασικό σκραμπλ. Το σούπερ σκραμπλ έχει 200 γράμματα, τα διπλά δηλαδή από το κλασικό, με διαφορετική όμως κατανομή. Αν παίζεται από δύο παίκτες, έχει πολύ μεγαλύτερη διάρκεια από το κλασικό σκραμπλ.
Αγωνιστικό σκραμπλ
Στο αγωνιστικό σκραμπλ υπάρχουν κανονισμοί που καθορίζουν ποιοι τύποι λέξεων θεωρούνται αποδεκτοί και ποιοι όχι. Στις περισσότερες γλώσσες υπάρχουν λεξικά με βάση τα οποία κρίνονται οι λέξεις που προτείνουν οι παίκτες: για να είναι αποδεκτή μία λέξη πρέπει να περιέχεται σε ένα από αυτά τα λεξικά, για παράδειγμα το Official Scrabble Players Dictionary για την αγγλική γλώσσα ή το L'Officiel du Scrabble για τη γαλλική.
Πανελλήνιο πρωτάθλημα
Το Πανελλήνιο Πρωτάθλημα Σκραμπλ (ΠΠΣ) διεξάγεται από το 2005. Είναι ανοικτό τουρνουά δύο κατηγοριών δυναμικότητας.
Τα 4 πρώτα ήταν διοργανώσεις του Ομίλου Σκραμπλ Καστοριάς, ενώ τα μετέπειτα της Πανελλήνιας Ένωσης Σκραμπλ.
Εξωτερικοί σύνδεσμοι
Κατηγορία:Επιτραπέζια παιχνίδια Κατηγορία:Παιχνίδια λέξεων
Μέγας πρίγκιπας
Μέγας πρίγκιπας είναι ένας τίτλος ευγενείας που κατατάσσεται κάτω από τον βασιλιά και τον αυτοκράτορα και πάνω από έναν κυρίαρχο πρίγκιπα, και κάποτε κάτω από τον Αρχιδούκα.
Ο τίτλος μέγας πρίγκιπας κάποτε χρησιμοποιήθηκε για τον κυρίαρχο ενός μεγάλου πριγκιπάτου. Τα τελευταία μεγαλοπρεπή πριγκιπάτα εξαφανίστηκαν το 1917 και το 1918, ενώ τα εδάφη ενώθηκαν σε άλλες μοναρχίες ή έγιναν πολιτείες. Ήδη σε εκείνο το στάδιο, τα μεγάλα πριγκιπάτα της Λιθουανίας, Τρανσυλβανίας και Φινλανδίας ήταν για αιώνες υπό ηγεμονίες άλλων, μεγαλύτερων μοναρχιών, και έτσι τίτλος του «μέγα πρίγκιπα» αντικαταστάθηκε από τους τίτλους «βασιλιάς» και «αυτοκράτορας» εκεί. Ο τελευταίος κυρίαρχος που είχε τον υψηλότερο τίτλο velikiy knyaz ήταν ο Ιβάν Δ΄ της Ρωσίας τον 16ο αιώνα, μέχρι που ανέλαβε Τσάρος.
Παραπομπές
Κατηγορία:Ηγεμονικοί τίτλοι Κατηγορία:Τίτλοι ευγενείας
Όμπλαστ του Γιαροσλάβλ
Το Όμπλαστ του Γιαροσλάβλ (ρωσικά: Яросла́вская о́бласть) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Βρίσκεται βορειοανατολικά της Μόσχας, σε κομβικό σημείο για ολόκληρο το σύστημα μεταφορών (οδικό, σιδηροδρομικό, ποτάμιο) της ευρωπαϊκής Ρωσίας.
Μεγαλύτερη πόλη και πρωτεύουσα της περιφέρειας είναι το Γιαροσλάβλ (591.486 κάτοικοι - απογρ. 2010), μια μεσαιωνική πόλη χτισμένη στις όχθες του Άνω Βόλγα, η οποία έπαιξε σπουδαίο ρόλο στη ρωσική ιστορία και σήμερα συγκαταλέγεται στον κατάλογο Μνημείων Παγκόσμιας Κληρονομιάς της UNESCO. Δεύτερο σε πληθυσμό είναι το επίσης μεσαιωνικό Ρίμπινσκ (200.771). Από τις υπόλοιπες πόλεις ξεχωριστό είναι το Μέγα Ροστόφ (35.300), η αρχαιότερη πόλη της περιφέρειας με ιστορία που ξεκινά την εποχή της βαραγγικής επέκτασης στη Ρωσία.
Βασικές οικονομικές δραστηριότητες είναι η παραγωγή και επεξεργασία χημικών, ξυλείας και υφασμάτων, καθώς και οι συγκοινωνίες. Σημαντικά είναι επίσης τα έσοδα από τον τουρισμό, αφού η περιφέρεια είναι τμήμα του Χρυσού Δακτυλίου.
Εξωτερικοί σύνδεσμοι
Γιαροσλαβλ
Χιλιόμετρο
Το χιλιόμετρο (σύμβολο km ή χλμ) είναι μονάδα μέτρησης του μήκους και χρησιμοποιείται για την μέτρηση μεγάλων αποστάσεων, πολλαπλάσιο της μονάδας μέτρο (m) του Διεθνούς Συστήματος Μονάδων (S.I.). Ένα χιλιόμετρο είναι ίσο με χίλια μέτρα: 1 km = 1000 m.
Το τετραγωνικό χιλιόμετρο (σύμβολο km2 ή χλμ2), είναι μονάδα μέτρησης επιφανείας, αντιστοιχεί σε επιφάνεια που έχει πλάτος ένα χιλιόμετρο και μήκος ένα χιλιόμετρο. (1 km × 1 km = 1 km2). 1 km2 = 106 m2.
Το κυβικό χιλιόμετρο (σύμβολο km3 ή χλμ3) είναι μονάδα μέτρησης του όγκου που ορίζεται με πλάτος ένα χιλιόμετρο, μήκος ένα χιλιόμετρο και ύψος ένα χιλιόμετρο. (1 km × 1 km × 1 km = 1 km3). 1 km3 = 109 m3.
Σε κυβικά χιλιόμετρα υπολογίζονται συνηθέστερα αποθέματα ορυκτών και πετρωμάτων, τα ηφαιστειακά νέφη και η ποσότητα της ηφαιστειακής τέφρας, καθώς και η ολική ποσότητα νερού φυσικών ή τεχνητών λιμνών υδροδότησης.
Ιστορία
μικρογραφία|499x499εσ|Ιστορικές διαιρέσεις του μεσημβρινού στη Γαλλία. Με διάταγμα της 8ης Μαΐου 1790, η Γαλλική Εθνική Συντακτική Συνέλευση διέταξε τη Γαλλική Ακαδημία Επιστημών να αναπτύξει ένα νέο σύστημα μέτρησης. Τον Αύγουστο του 1793, η Γαλλική Εθνική Συνέλευση όρισε το μέτρo ως το μοναδικό σύστημα μέτρησης μήκους στη Γαλλική Δημοκρατία και βασίστηκε στο 1/10 εκατομμυριοστό της απόστασης από τους πόλους (είτε Βόρειο είτε Νότιο) έως τον Ισημερινό. Το πρώτο όνομα του χιλιομέτρου ήταν "Millaire". Αν και το μέτρο ορίστηκε επίσημα το 1799, το μυριάμετρο (10.000 μέτρα) προτιμήθηκε από το "χιλιόμετρο" για καθημερινή χρήση. Ο όρος "myriamètre" εμφανίστηκε πολλές φορές στο κείμενο του βιβλίου του Develey: Physique d'Emile: ou, Principes de la science de la nature, (δημοσιεύτηκε το 1802), ενώ ο όρος χιλιόμετρο εμφανίστηκε μόνο σε ένα παράρτημα. Οι γαλλικοί χάρτες που δημοσιεύθηκαν το 1835 είχαν κλίμακες που έδειχναν μυριάμετρα και "lieues de Poste" (Ταχυδρομικές λίγκες περίπου 4288 μέτρων).
Οι Ολλανδοί, από την άλλη, υιοθέτησαν το χιλιόμετρο το 1817 αλλά του έδωσαν την τοπική ονομασία του mijl. Μόλις το 1867 ο όρος "χιλιόμετρο" έγινε η μόνη επίσημη μονάδα μέτρησης στην Ολλανδία που αντιπροσωπεύει 1000 μέτρα.
Δύο γερμανικά εγχειρίδια που χρονολογούνται το 1842 και το 1848 αντίστοιχα δίνουν ένα στιγμιότυπο της χρήσης του χιλιομέτρου σε όλη την Ευρώπη: το χιλιόμετρο χρησιμοποιούνταν στην Ολλανδία και στην Ιταλία και το μυριαμέτρο χρησιμοποιούνταν στη Γαλλία.
Το 1935, η Διεθνής Επιτροπή Βαρών και Μέτρων (CIPM) κατάργησε επίσημα το πρόθεμα «μύρια-» και μαζί του το «μυριάμετρο», αφήνοντας το χιλιόμετρο ως αναγνωρισμένη μονάδα μήκους για μετρήσεις αυτού του μεγέθους.
Παραπομπές
Κατηγορία:Μονάδες μήκους Κατηγορία:Παραγόμενες μονάδες του SI
East Jesus Nowhere
Το "East Jesus Nowhere" είναι ένα τραγούδι από την αμερικανική πανκ ροκ μπάντα Green Day. Κυκλοφόρησε ως το τρίτο single από το όγδοο άλμπουμ τους, 21st Century Breakdown. Το single κυκλοφόρησε στις 19 Οκτωβρίου του 2009. Το τραγούδι επιπλήττει την φονταμενταλιστική θρησκεία και γράφτηκε από τον τραγουδιστή/κιθαρίστα Μπίλι Τζο Άρμστρονγκ αφότου είχε πάει στην εκκλησία οπού βαφτιζόταν το μωρό ενός φίλου. Ο τίτλος προέρχεται από μια φράση στην ταινία "Juno".
Κομμάτια
Digital download
Promo CD Single
Παραπομπές
Κατηγορία:Τραγούδια των Green Day Κατηγορία:Τραγούδια του 2009 Κατηγορία:Singles του 2009 Κατηγορία:Singles της Reprise Records
State of Euphoria
Το State of Euphoria είναι το τέταρτο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε τον Σεπτέμβριο του 1988 μέσω της δισκογραφικής εταιρείας "Megaforce Records". Επανεκδόθηκε από την "Festival Records" μαζί με ένα 12" ΕΡ σινγκλ με την ονομασία "Statements of Euphoria", το οποίο περιέχει συνεντεύξεις με τα μέλη του συγκροτήματος, τη γαλλική εκτέλεση του "Antisocial" και το κομμάτι "Pipeline".
Το "State of Euphoria" έγινε ο πρώτος δίσκος των Anthrax που σκαρφάλωσε στο Top-30 του Billboard στις Ηνωμένες Πολιτείες, ενώ έφθασε στο # 12 στη Μεγάλη Βρετανία, την υψηλότερη θέση από οποιοδήποτε άλλο άλμπουμ του συγκροτήματος. Έχει βραβευθεί ως χρυσός στις ΗΠΑ και τον Καναδά και ασημένιος στο Ηνωμένο Βασίλειο. Παράλληλα, κυκλοφόρησαν οι σινγκλ επιτυχίες "Make Me Laugh" και "Antisocial".
Οι κριτικές που έλαβε ο δίσκος ήταν θετικές αλλά οι βαθμολογίες ήταν μικρότερες σε σχέση με τους δύο προκατόχους του. Το "Metal Storm" το έχει βαθμολογήσει με 7,8 / 10, το "Metal Forces" του έδωσε την απόλυτη βαθμολογία του 10 / 10, αλλά το "AllMusic" του έδωσε 2,5 / 5 θεωρώντας ότι δεν κατάφερε να πλησιάσει το επίπεδο του "Spreading the Disease" και του "Among the Living".
Τραγούδια
1. Be All, End All (Belladonna, Spitz, Ian, Bello, Benante) - 6:22
3. Make Me Laugh (Belladonna, Spitz, Ian, Bello, Benante, Lilker) - 5:41
5. Who Cares Wins (Belladonna, Spitz, Ian, Bello, Benante) - 7:35
6. Now It's Dark (Belladonna, Spitz, Ian, Bello, Benante) - 5:34
9. 13 (Belladonna, Spitz, Ian, Bello, Benante, Lilker) - 0:49
10. Finale (Belladonna, Spitz, Ian, Bello, Benante, Lilker) - 5:47
Βραβεία
State of Euphoria (άλμπουμ)
Ηνωμένες Πολιτείες (RIAA Certification) : Χρυσός
Ηνωμένο Βασίλειο (BPI Certification) : Ασημένιος
Καναδάς (CRIA Certification) : Χρυσός
Τα μέλη του συγκροτήματος
Το "State of Euphoria" ηχογραφήθηκε από τους εξής μουσικούς:
Πηγές
Κατηγορία:Άλμπουμ του 1988 Κατηγορία:Άλμπουμ των Anthrax
Φρέντερικ Σόντυ
Βιογραφία
Ο Σόντυ γεννήθηκε στην πόλη Ήστμπορν, στη νότια ακτή της Αγγλίας. Σπούδασε στο Πανεπιστήμιο του Αμπερίστουιθ και χημεία στο Κολέγιο Μέρτον του Πανεπιστημίου της Οξφόρδης, από όπου απεφοίτησε το 1898 με άριστα. Από το 1898 μέχρι το 1900 ήταν ερευνητής στο Πανεπιστήμιο της Οξφόρδης.
Επιστημονική σταδιοδρομία
Το 1900 προσλήφθηκε από το Πανεπιστήμιο ΜακΓκιλ στο Μοντρεάλ του Καναδά, όπου συνεργάσθηκε με τον Έρνεστ Ράδερφορντ στην έρευνα της ραδιενέργειας. Οι δύο τους αντιλήφθηκαν ότι η συμπεριφορά των ραδιενεργών στοιχείων οφειλόταν στη διάσπασή τους σε άλλα στοιχεία. Η διάσπαση αυτή εξέπεμπε ακτινοβολία α, β και γ. `Οταν ανακαλύφθηκε η ραδιενέργεια, κανείς δεν γνώριζε ποια ήταν η αιτία της. Χρειάσθηκε προσεκτική έρευνα από τους Σόντυ και Ράδερφορντ για να αποδειχθεί ότι η πυρηνική µεταστοιχείωση συνέβαινε στην πραγματικότητα.
Το 1903, μαζί με τον σερ Ουίλιαμ Ράμσεϊ στο Πανεπιστημιακό Κολέγιο Λονδίνου, ο Σόντυ έδειξε ότι η διάσπαση του ραδίου παράγει αέριο ήλιο. Στο σχετικό πείραμα ένα δείγμα ραδίου ήταν κλεισμένο μέσα σε έναν πολύ λεπτό γυάλινο θύλακα μέσα σε μία αερόκενη γυάλινη φιάλη. Μετά από καιρό, μία φασματική ανάλυση του κενού απεκάλυψε την παρουσία ηλίου. Το 1907 οι Ράδερφορντ Τόμας Ρόυντς έδειξαν ότι το ήλιο δημιουργείτο αρχικώς με τη μορφή θετικά φορτισμένων πυρήνων ηλίου (He2+), που ήταν ταυτόσημοι με σωμάτια α, τα οποία μπορούσαν να περάσουν τα πολύ λεπτά, αλλά όχι τα χονδρά γυάλινα τοιχώματα.
Οι έρευνες του Σόντου και του βοηθού του Άντα Χίτσινς στη Γλασκώβη και στο Αμπερντήν απέδειξαν ότι το ουράνιο διασπάται σε ράδιο. Απέδειξαν επίσης ότι ένα ραδιενεργό στοιχείο μπορεί να έχει πάνω από μία ατομική μάζα, παρά το ότι οι χημικές ιδιότητες ήταν οι ίδιες. Ο Σόντυ ονόμασε αυτόν τον διαχωρισμό ισότοπο, απο τις ελληνικές λέξεις που υποδήλωναν τον «ίδιο τόπο» ή θέση στον περιοδικό πίνακα των στοιχείων. Ο όρος ωστόσο τού προτάθηκε από τη Σκωτσέζα ιατρό Μάργκαρετ Τοντ (Margaret Todd). Αργότερα ο Τζόζεφ Τζον Τόμσον θα απεδείκνυε ότι και τα μη ραδιενεργά στοιχεία μπορούν να διαθέτουν πολλά ισότοπα.
Το 1913 ο Σόντυ απέδειξε ότι με την εκπομπή ακτίνας α ένα άτομο μειώνει τον ατομικό αριθμό του κατά 2, ενώ με την εκπομπή β τον αυξάνει κατά 1. Αυτό ανακαλύφθηκε περίπου την ίδια εποχή και από τον Καζιμίερς Φάτζανς, γι' αυτό αποκαλείται και «Νόμος ραδιενεργού μετατόπισης των Fajans και Soddy». Αποτελεί ένα θεμελιώδους σημασίας βήμα προς την κατανόηση των σχέσεων μεταξύ των οικογενειών των ραδιενεργών στοιχείων. Σχετικώς, ο Σόντυ δημοσίευσε τα έργα The Interpretation of Radium (1909) and Atomic Transmutation (1953).
Το 1918, συνεργαζόμενος με τον Τζων Άρνολντ Κράνστον, ο Σόντυ ανακοίνωσε την ανακάλυψη ενός σταθερού ισοτόπου του πρωτακτινίου, λίγο μετά την ανακάλυψή του από τους Όττο Χαν και Λίζε Μάιτνερ, ωστόσο λέγεται ότι η ανακάλυψη των Βρετανών είχε γίνει από το 1915, αλλά η ανακοίνωσή της είχε καθυστερήσει γιατί οι σημειώσεις του Κράνστον ήταν κλειδωμένες όσο εκείνος υπηρετούσε στον πόλεμο.
Το 1919 ο Φρέντερικ Σόντυ μετακόμισε στο Πανεπιστήμιο της Οξφόρδης ως Καθηγητής στην έδρα «Dr. Lee» της Χημείας. Εκεί, μέχρι το 1936, επαναδιοργάνωσε τα εργαστήρια και το πρόγραμμα μαθημάτων της χημείας. Το 1921 του απονεμήθηκε το Βραβείο Νομπέλ Χημείας για την έρευνά του στη ραδιενεργό διάσπαση και ειδικότερα για τη διατύπωση της θεωρίας των ισοτόπων.
Το έργο και τα δοκίμια του Σόντυ που εκλαΐκευαν τη νέα κατανόηση της ραδιενέργειας υπήρξαν η κύρια έμπνευση για το μυθιστόρημα του Χ. Τζ. Γουέλς The World Set Free (1914), όπου αναφέρονται ατομικές βόμβες που ρίχνονται από αεροπλάνα σε έναν πόλεμο του μέλλοντος. Στο έργο του Wealth, Virtual Wealth and Debt ο Σόντυ εξυμνεί το έργο του Γουέλς The World Set Free. Γράφει επίσης ότι οι ραδιενεργές διαδικασίες πιθανώς δίνουν ενέργεια στους αστέρες.
Οικονομικά
Σε 4 βιβλία που γράφηκαν από το 1921 ως το 1934 ο Σόντυ περιγράφει μία «εκστρατεία για μία ριζική αναδιάταξη των παγκόσμιων νομισματικών σχέσεων», προσφέροντας μία οπτική για τα οικονομικά βασιζόμενη στη φυσική (ειδικότερα στους νόμους της θερμοδυναμικής). Παρά το ότι οι περισσότερες από τις προτάσεις του, όπως «η εγκατάλειψη του κανόνα του χρυσού, η απελευθέρωση των διεθνών νομισματικών ισοτιμιών, η χρήση των πλεονασμάτων και ελλειμμάτων ως εργαλείων μακροοικονομικής πολιτικής που θα μπορούσαν να αντιρροπήσουν τις περιοδικές οικονομικές τάσεις και η ίδρυση γραφείων οικονομικής στατιστικής (με τήρηση ενός δείκτη τιμών καταναλωτή) προκειμένου να διευκολυνθεί αυτή η προσπάθεια», αποτελούν σήμερα συμβατικές πρακτικές, η κριτική του για το τραπεζικό σύστημα κλασματικών αποθεμάτων παραμένει «πέραν των ορίων της συμβατικής σοφίας». Κατά τον Σόντυ τα χρέη αυξάνονται εκθετικά, ενώ η πραγματική οικονομία βασίζεται σε εξαντλήσιμα αποθέματα ορυκτών καυσίμων. Η ενέργεια που αποκτάται από τα ορυκτά καύσιμα δεν μπορεί να χρησιμοποιηθεί ξανά. Αυτή η κριτική της οικονομικής αναπτύξεως απηχείται από τους διανοητικούς κληρονόμους του στο νέο πεδίο των οικολογικών οικονομικών.
Θεώρημα του Καρτέσιου
Ο Φρέντερικ Σόντυ ανακάλυψε ανεξάρτητα το Θεώρημα του Καρτέσιου το 1936 και το δημοσίευσε με τη μορφή ποιήματος, του "The Kiss Precise", που αναφέρεται στο Απολλώνιο πρόβλημα. Οι κύκλοι που «φιλιούνται» (εφάπτονται) στο πρόβλημα αυτό αναφέρονται μερικές φορές ως «κύκλοι του Σόντυ».
Προσωπική ζωή
Ο Φρέντερικ Σόντυ νυμφεύθηκε το 1908 τη Γουίνιφρεντ Μπέιλμπυ (Winifred Beilby), κόρη του χημικού σερ Τζωρτζ Τ. Μπέιλμπυ. Ο Σόντυ απεβίωσε στο Μπράιτον σε ηλικία 79 ετών.
Εξωτερικοί σύνδεσμοι
Κατηγορία:Άγγλοι χημικοί Κατηγορία:Εταίροι της Βασιλικής Εταιρείας Κατηγορία:Βραβευμένοι με Νόμπελ Χημείας Κατηγορία:Βρετανοί νομπελίστες Κατηγορία:Χημικοί του 20ού αιώνα
Ντέρεκ Μπέρνεϊτζ
Ο Ντέρεκ Μπέρνεϊτζ (Derek Arthur William Birnage, Wandsworth, νότιο Λονδίνο, Ηνωμένο Βασίλειο, 13 Ιουνίου 1913 – Burgess Hill, δυτικό Σάσεξ, 18 Ιανουαρίου 2004) ήταν Βρετανός εκδότης κόμικς, συγγραφέας και εκδότης εφημερίδων, περισσότερο γνωστός ως ο ιδρυτής του εβδομαδιαίου αθλητικού περιοδικού Tiger αλλά και ως συγγραφέας της εικονογραφημένης σειράς Roy of the Rovers.
Ο πατέρας του, Φρανκ Μπέρνεϊτζ, ήταν εκδότης εφημερίδας. Ο νεαρός Ντέρεκ φοίτησε στο Sutton Valence School του Κεντ και ακολούθως εργάσθηκε στην εταιρεία εικονογραφημένων εκδόσεων Amalgamated Press/Fleetway κάτω από τις οδηγίες του Ρεγκ Ίβς, ενώ παράλληλα απασχολούνταν στον τίτλο Schooldays. Αργότερα προσλήφθηκε στο περιοδικό The Champion του Μπερνάρντ Σμιθ, ως αναπληρωτής διευθυντής. Για το συγκεκριμένο έντυπο συνέγραψε μια αστυνομική ιστορία με τίτλο Colwyn Dane.
Κατά τη διάρκεια του Β’ Π.Π. υπηρέτησε στις διαβιβάσεις και μετά ανέλαβε διευθυντής στη The Champion έως τη συνταξιοδότηση του Σμιθ. Ακολούθως, στράφηκε στη συγγραφή παιδικών διηγημάτων για την εκδοτική εταιρεία Amex, ωστόσο γρήγορα παραιτήθηκε για να διευθύνει ένα κατάστημα παιχνιδιών στο Bexhill μαζί με τη σύζυγό του Οντρέι Γουότερμαν (την οποία νυμφεύθηκε το 1946) και τους γονείς της. Έπειτα από μερικά χρόνια το μαγαζί έκλεισε και ο Μπέρνεϊτζ επέστρεψε στο χώρο των εκδόσεων της A.P..
Το 1952 έγινε ο εκδότης της The Champion καθώς ο Smith ασχολήθηκε με έναν νέο τίτλο που εξέδωσε, το περιοδικό Lion. Στα 1954 ο Μπέρνεϊτζ δημιούργησε ένα νέο αθλητικό περιοδικό (Tiger), ζητώντας παράλληλα από το συγγραφέα Φρανκ Σ. Πέπερ να του φτιάξει έναν ποδοσφαιρικό ήρωα πιο ρεαλιστικό από το χαρακτήρα Danny of the Dazzlers του The Champion. O Pepper τότε εμπνεύστηκε τη σειρά Roy of the Rovers με εικονογράφο το Τζο Κολκάχουν που σύντομα ανέλαβε και το σενάριο, χρησιμοποιώντας το ψευδώνυμο Stewart Colwyn. Αρχικά, ο Μπέρνεϊτζ έγραφε ο ίδιος τη σειρά, επίσης με ψευδώνυμο (Frank Winsor), πριν η συγγραφή ανατεθεί στον διεθνή ποδοσφαιριστή Μπόμπι Τσάρλτον (1960).
Το 1963 ο Μπέρνεϊτζ άφησε τα έντυπα Tiger και Roy of the Rovers και εξέδωσε ετήσια κόμικ Αλμανάκ, ενώ ένα χρόνο μετά ανέλαβε τη διεύθυνση της παλαιάς εφημερίδας του πατέρα του Sunday Companion έως το 1970 που έκλεισε. Γύρισε στις δραστηριότητές του ως εκδότης τίτλων στη συγχωνευμένη εταιρεία I.P.C. όπου εργάσθηκε στους τίτλους Score ‘n’ Roar (υπό τις οδηγίες του Σιντ Μπίκνελ), Smash! και Buster πριν βγει στη σύνταξη, το 1972. Υπηρέτησε επίσης στο τοπικό τμήμα υγείας και κοινωνικών υπηρεσιών και απέκτησε με τη γυναίκα του τρία παιδιά, που βρέθηκαν δίπλα του έως το θάνατό του σε ηλικία 90 ετών.
Πολύνηος
Στην ελληνική μυθολογία με το όνομα Πολύνηος (δηλαδή «αυτός που έχει πολλά πλοία») είναι γνωστός ο πατέρας του Αμφιάλου, ενός από τους νέους ευγενείς Φαίακες που πήγαν στους αγώνες τους οποίους διοργάνωσε ο Αλκίνοος προς τιμή του Οδυσσέα. Ο Πολύνηος, που ήταν γιος του Τέκτονα, αναφέρεται στην Οδύσσεια του Ομήρου (ραψωδία θ, στίχος 114) (ως «Πολύνας» στη μετάφραση του Ζησίμου Σίδερη).
Πηγές
Πολυνηος
Αντόνιο Ντέιβις
Ο Αντόνιο Ντέιβις (Antonio Lee Davis) είναι Αμερικάνος πρώην καλαθοσφαιριστής γεννημένος 31 Οκτωβρίου 1968 στην Καλιφόρνια των ΗΠΑ. Με ύψος 2,06μ. αγωνιζόταν στη θέση του πάουερ φόργουορντ.
Καριέρα
Αποφοίτησε από το University of Texas at El Paso και στη συνέχεια μετακόμοισε στην Ευρώπη για να ακολουθήσει επαγγελματική καριέρα καλαθοσφαιριστή. Για δύο χρονιές αγωνίστηκε στον Παναθηναϊκό από το 1990 έως το 1992. Ικανός ριμπάουντερ και σκόρερ ο Ντέιβις υπήρξε ο κορυφαίος παίκτης της ομάδας του ΠΑΟ που το διάστημμα εκείνο βρισκόταν σε διαδικασία ανανέωσης και έτσι δεν κατάφερε να κατακτήσει κάποιο τίτλο περιοριζόμενος να προσφέρει θέαμα με τις ικανότητες του στα καρφώματα, ενώ το 1992 αναδείχθηκε κορυφαίος ριμπάουντερ του ελληνικού πρωταθλήματος με 14,6 κατά μέσο όρο. Στη συνέχεια αγωνίστηκε για μια χρονιά στη Φίλιπς Μιλάνο.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Ολίμπια Μιλάνου Κατηγορία:Καλαθοσφαιριστές Ιντιάνα Πέισερς Κατηγορία:Καλαθοσφαιριστές Τορόντο Ράπτορς Κατηγορία:Καλαθοσφαιριστές Σικάγο Μπουλς Κατηγορία:Καλαθοσφαιριστές Νιου Γιορκ Νικς Κατηγορία:Καλαθοσφαιριστές All-Star Game (NBA) Κατηγορία:Ξένοι καλαθοσφαιριστές στην Ελλάδα
Ετεροφυλοφιλία
thumb|right|150px|Το σύμβολο της ετεροφυλοφιλίας
Μαζί με την αμφιφυλοφιλία και την ομοφυλοφιλία, η ετεροφυλοφιλία είναι μία από τις τρεις βασικές κατηγορίες σεξουαλικού προσανατολισμού στο ετερο-ομοφυλοφιλικό φάσμα. Ανά τους πολιτισμούς, οι περισσότεροι άνθρωποι είναι ετεροφυλόφιλοι και η ετεροφυλοφιλική δραστηριότητα είναι μακράν ο πιο συνηθισμένος τύπος σεξουαλικής δραστηριότητας. Οι επιστήμονες δεν γνωρίζουν τα ακριβή αίτια του σεξουαλικού προσανατολισμού, αλλά θεωρητικολογούν ότι οφείλεται σε μία περίπλοκη αλληλεπίδραση γενετικής, ορμονών, και περιβαλλοντικών επιρροών και δεν τον θεωρούν επιλογή. Παρόλο που καμία θεωρία περί τα αίτια του προσανατολισμού δεν έχει ακόμη λάβει μαζική υποστήριξη, οι επιστήμονες δείχνουν να προτιμούν τις βιολογικά βασισμένες θεωρίες. Πιθανολογείται ότι υπάρχουν περισσότερες μαρτυρίες που υποστηρίζουν μη κοινωνικά, βιολογικά αίτια του σεξουαλικού προσανατολισμού, παρά κοινωνικά αίτια, ειδικότερα για τους άνδρες.
Οι όροι ετεροφυλόφιλος και ετεροφυλοφιλία συνήθως αφορά ανθρώπους, αλλά η ετεροφυλοφιλική συμπεριφορά παρατηρείται σε όλα τα θηλαστικά και σε άλλα ζώα.
Ετεροφυλοφιλική συμπεριφορά στα ζώα
Η σεξουαλική αναπαραγωγή στο ζωικό βασίλειο πραγματοποιείται κυρίως μέσω ετερόφυλης σεξουαλικής επαφής, αν και υπάρχουν ζώα που αναπαράγονται μη σεξουαλικά, μεταξύ των οποίων είναι τα πρωτόζωα και τα κατώτερα ασπόνδυλα.
Το αναπαραγωγικό σεξ δεν απαιτεί υποχρεωτικά ετεροφυλοφιλικό προσανατολισμό, εφόσον ο προσανατολισμός αναφέρεται στο μακρόχρονο και διαρκές μοτίβο της ερωτικής και συναισθηματικής έλξης που οδηγεί συνήθως σε μακροχρόνιους κοινωνικούς δεσμούς, την ώρα που το αναπαραγωγικό σεξ απαιτεί μόνο τη βασική πράξη της σεξουαλικής επαφής μόνο για να γονιμοποιηθεί το ωάριο μέσω του σπέρματος, κάτι που συνήθως γίνεται μόνο μία φορά.
Βιολογία και περιβάλλον
Η συσχέτιση βιολογίας και σεξουαλικού προσανατολισμού είναι αντικείμενο ερευνών. Οι έρευνες δεν έχουν υποδείξει έναν απλό και μοναδικό καθοριστικό παράγοντα για το σεξουαλικό προσανατολισμό. Διάφορες έρευνες δείχνουν σε διαφορετικές κατευθύνσεις, ακόμα και σε συγκρουσιακές θέσεις, οι επιστήμονες ωστόσο υποθέτουν ότι ο συνδυασμός γενετικών, ορμονικών και κοινωνικών παραγόντων καθορίζουν το σεξουαλικό προσανατολισμό. Όσον αφορά τα αίτια του σεξουαλικού προσανατολισμού είναι πολύ δημοφιλείς οι βιολογικές θεωρίες, και οι βιολογικοί παράγοντες πιθανόν να περιλαμβάνουν κάποια αλληλεπίδραση μεταξύ των γενετικών παραγόντων και το πρώιμο μητρικό περιβάλλον ή των βιολογικών και των κοινωνικών παραγόντων. Αυτοί οι παράγοντες, οι οποίοι ίσως σχετίζονται με την ανάπτυξη του ετεροφυλοφιλικού ή κάποιου άλλου προσανατολισμού, περιλαμβάνουν γονίδια, προγεννητικές ορμόνες και εγκεφαλική δομή σε συνδυασμό με την επαφή με το περιβάλλον.
Εξωτερικοί σύνδεσμοι
Κατηγορία:Σεξουαλικός προσανατολισμός Κατηγορία:Σεξουαλικότητα Κατηγορία:Αγάπη Κατηγορία:Διαπροσωπικές σχέσεις Κατηγορία:Κανονιστική ηθική
Στέργιος Μπινόπουλος
Πρώτα χρόνια και πολεμική δραστηριότητα
Γεννήθηκε στο Λέχοβο Φλώρινας το 1888. Ανέπτυξε έντονη πολεμική δραστηριότητα στη Μακεδονία, με σημαντικότερο έργο του την εξόντωση του Ηλία Χατζηγεωργίεφ, προέδρου του Βουλγαρικού Κομιτάτου της Δράμας, τον οποίο δολοφόνησε στην Ξάνθη (1909). Στη συνέχεια ο Μπινόπουλος διέφυγε στο Βόλο και έπειτα στην Αθήνα, όπου σπούδασε στη Στρατιωτική Σχολή Ευελπίδων. Το 1940 ήταν φρούραρχος της Κορυτσάς λίγο μετά την απελευθέρωσή της από τις ελληνικές δυνάμεις. Μετά την αποστρατεία του, με τον βαθμό του Συνταγματάρχη, ασχολήθηκε με τα κοινά.
Πολιτική σταδιοδρομία
Εξελέγη πρώτα το 1933 και επανεξελέγη το 1936 και το 1946 με το Λαϊκό Κόμμα. Στη συνέχεια ανεξαρτητοποιήθηκε. Επί της πρώτης θητείας του ως βουλευτή, εγκαινιάστηκε η Γεωργική Σχολή στη Φλώρινα. Ήταν υποψήφιος βουλευτής στις εκλογές του 1950 ως ανεξάρτητος και έγινε βουλευτής την 1η Ιανουαρίου 1951, όταν πέθανε ο βουλευτής Γεώργιος Δεμενόπουλος. . Επανεξελέγη βουλευτής Φλώρινας-Καστοριάς στις εκλογές του 1951 με τον Ελληνικό Συναγερμό.
Πέθανε σε ηλικία 77 ετών στις 20 Ιουλίου 1965.
Παραπομπές
Κατηγορία:Βουλευτές Φλώρινας Κατηγορία:Βουλευτές εκλεγμένοι με το Λαϊκό Κόμμα Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Μακεδονομάχοι Κατηγορία:Βουλευτές Φλώρινας - Καστοριάς
Ελισάβετ Αυγούστα του Παλατινάτου-Ζούλτσμπαχ
H Ελισάβετ Αυγούστα (γερμ. Elisabeth Augusta von Pfalz-Sultzbach, 1694 - 1729) από τον Οίκο του Βίττελσμπαχ ήταν κόρη του Δούκα του Παλατινάτου-Ζούλτσμπαχ και με τον γάμο της έγινε εκλέκτειρα της Βαυαρίας.
Βιογραφία
Η Μαρία Ελισάβετ Αυγούστα ήταν η πρώτη κόρη του Ιωσήφ Καρόλου του Παλατινάτου-Ζούλτσμπαχ και της Ελισάβετ Αυγούστας Σοφίας των Βίττελσμπαχ, κόρης του Καρόλου Γ΄ Φιλίππου του Παλατινάτου.
Οικογένεια
Παντρεύτηκε το 1742 τον εξάδελφό της Κάρολο Δ΄ Θεόδωρο της Βαυαρίας και είχε τέκνα:
Παραπομπές
Κατηγορία:Οίκος του Βίττελσμπαχ Κατηγορία:Πριγκίπισσες της Γερμανίας Κατηγορία:Γερμανίδες κόμισσες Κατηγορία:Παλατινές κόμισσες του Ζούλτσμπαχ Κατηγορία:Δούκισσες του Μπεργκ Κατηγορία:Εκλέκτειρες του Παλατινάτου Κατηγορία:Εκλέκτειρες της Βαυαρίας
Όμπλαστ του Αρχάγγελσκ
Η μεγάλη πλειοψηφία του πληθυσμού είναι ρωσικής καταγωγής (94%). Οι αυτόχθονες πληθυσμοί δεν ξεπερνούν συνολικά τους 10.000 κατοίκους.
¹ Στο χάρτη η Περιφέρεια Αρχάγγελσκ απεικονίζεται μαζί με τη Νενετσία, η οποία (ως θύλακας) είναι τυπικά συνδεδεμένη μαζί της, αν και αποτελεί ξεχωριστό ομοσπονδιακό υποκείμενο. Το Δεκέμβριο του 2007 θα γίνει δημοψήφισμα για την απορρόφηση της Νενετσίας από την περιφέρεια. Ακόμη, μέχρι την απορρόφηση της Νενετσίας από την περιφέρεια, η έκταση της περιοχής (Περιφέρεια Αρχάγγελσκ), ήταν 577.400 τ. χλμ.
Αρχαγγελσκ
Μέγας δούκας
Ο Μέγας Δούκας είναι ένας ευρωπαϊκός κληρονομικός τίτλος, που χρησιμοποιείται είτε από ορισμένους μονάρχες είτε από μέλη οικογενειών ορισμένων μοναρχών. Σε καθεστώς, ένας Μεγάλος Δούκας κατατάσσεται παραδοσιακά κατά σειρά προτεραιότητας κάτω από έναν αυτοκράτορα, βασιλιά ή αρχιδούκα και πάνω από έναν κυρίαρχο πρίγκιπα ή κυρίαρχο δούκα. Ο τίτλος χρησιμοποιείται σε μερικές τρέχουσες και πρώην ανεξάρτητες μοναρχίες στην Ευρώπη, ιδίως:
Παραπομπές
Κατηγορία:Ηγέτες Κατηγορία:Ηγεμονικοί τίτλοι Κατηγορία:Τίτλοι ευγενείας  Κατηγορία:Ανδρικοί κοινωνικοί τίτλοι
Ερζέ
Ο Ζωρζ Προσπέρ Ρεμί (Georges Prosper Remi, 22 Μαΐου 1907 - 3 Μαρτίου 1983), περισσότερο γνωστός με το ψευδώνυμο Ερζέ (Hergé), ήταν Βέλγος δημιουργός κόμικ και καλλιτέχνης. Σημαντικότερο έργο του, με μεγάλη απήχηση σε διεθνές επίπεδο, θεωρούνται οι Τεντέν που έγραφε και εικονογραφούσε από το 1929 μέχρι το θάνατό του. Καθιέρωσε με το σχέδιό του το ύφος της λεγόμενης «καθαρής γραμμής», το οποίο επηρέασε πολλούς δημιουργούς και γνώρισε μεγαλύτερη αναγνώριση κατά τη δεκαετία του 1950. Σύμφωνα με τον κατάλογο Index Translationum της UNESCO, συγκαταλέγεται στους δέκα γαλλόφωνους συγγραφείς με τις περισσότερες μεταφράσεις. Το 2003 εισήχθη στο Will Eisner Hall of Fames.
Γεννημένος στο Έτερμπεεκ, στις Βρυξέλες, ο Hergé δημοσίευσε την πρώτη σειρά κόμικς του, με τίτλο Totor, στο μηνιαίο προσκοπικό περιοδικό Le Boy-Scout Belge. Το πρώτο τεύχος των περιπετειών του πιο πετυχημένου ήρωά του, Τεντέν, κυκλοφόρησε στις 10 Ιανουαρίου του 1929, στις σελίδες του ένθετου περιοδικού Le Petit Vingtième. Άλλες δημιουργίες του περιλαμβάνουν τις σειρές κόμικς Quick et Flupke και Jo, Zette et Jocko.
Εξωτερικοί σύνδεσμοι
Ερζε
Τρήχος
Στην ελληνική μυθολογία με το όνομα Τρήχος είναι γνωστός ένας Αχαιός ή Αιτωλός πολεμιστής που έλαβε μέρος στον Τρωικό Πόλεμο, στον οποίο και σκοτώθηκε μαζί με άλλους έξι συμπολεμιστές του από τον Έκτορα. Ο Τρήχος αναφέρεται στην Ιλιάδα του Ομήρου (ραψωδία Ε, στίχος 706), όπου χαρακτηρίζεται ως «λογχιστής» (μετάφρ. Ι. Πολυλά).
Πηγές
Κατηγορία:Τρωικός Πόλεμος
ΣΦ Ριντ
Η ΣΦ Ριντ είναι μια αυστριακή ποδοσφαιρική ομάδα. Ιδρύθηκε το 1912. Συμμετέχει στην 2η Λίγκα Αυστρίας. Αγωνίζεται στο Keine Sorgen Arena, χωρητικότητας 7680 θεατών. Έχει κατακτήσει δύο Κύπελλα Αυστρίας. Την περίοδο 2006-07 ήταν φιναλίστ στο πρωτάθλημα.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1912 Κατηγορία:Ποδοσφαιρικές ομάδες Αυστρίας Κατηγορία:ΣΦ Ριντ
Σεγκούντα Ντιβιζάο ντε Όνρα 1999–00
Η Σεγκούντα Ντιβιζάο ντε Όνρα 1999–00 ήταν η 10η περίοδος της Σεγκούντα Ντιβιζάο ντε Όνρα και η 66η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Βαθμολογία
Η τελική βαθμολογία του πρωταθλήματος ήταν:
Εξωτερικοί σύνδεσμοι
Κατηγορία:Σεγκούντα Λίγκα Κατηγορία:Εγχώρια ποδοσφαιρικά πρωταθλήματα 1999-2000
Αϊτινές προεδρικές εκλογές Φεβρουαρίου 2016
Στην Αϊτή διεξήχθησαν έμμεσες προεδρικές εκλογές στις 14 Φεβρουαρίου 2016 λόγω των καθυστερήσεων στη διεξαγωγή του δευτέρου γύρου των προεδρικών εκλογών και της λήξης της θητείας του προέδρου Μισέλ Μαρτελί. Μεταβατικός πρόεδρος εξελέγη ο Ζοσελέρμ Πριβέρ από το κόμμα Inite. Ο Πριβέρ ορίστηκε να υπηρετήσει ως πρόεδρος μέχρι τη διεξαγωγή νέων προεδρικών εκλογών.
Παραπομπές
2016 προεδρι
Σούζαν Κόλλινς
Η Σούζαν Μάργκαρετ Κόλλινς (Susan Margaret Collins, 7 Δεκεμβρίου 1952), είναι Αμερικανίδα πολιτικός, που υπηρετεί ως Γερουσιαστής των Ηνωμένων Πολιτειών για το Μέιν από το 1997. Είναι μέλος του Ρεπουμπλικανικού Κόμματος.
Στις κυβερνητικές εκλογές του 1994 στο Μέιν, ήταν υποψήφια των Ρεπουμπλικανών για την θέση της Κυβερνήτη του Μέιν.
Εξωτερικοί σύνδεσμοι
Κατηγορία:Γερουσιαστές των ΗΠΑ Κατηγορία:Μέιν Κατηγορία:Πολιτικοί του Ρεπουμπλικανικού Κόμματος (ΗΠΑ) Κατηγορία:Αμερικανοί πολιτικοί
Λέιντι Μπαγκ & Κατ Νουάρ: Το Ξεκίνημα
Το Λέιντι Μπαγκ & Κατ Νουάρ: Το Ξεκίνημα (αγγλικά: Ladybug & Cat Noir: The Movie, γαλλικά: Miraculous, le film) είναι Γαλλική υπερηρωική ταινία κινουμένων σχεδίων υπολογιστή του 2023 σε σκηνοθεσία και σενάριο από τον Τζέρεμι Ζαγκ, βασισμένη στην τηλεοπτική σειρά κινουμένων σχεδίων Οι Φανταστικές Ιστορίες της Lady Bug και του Cat Noir.
Το Λέιντι Μπαγκ & Κατ Νουάρ: Το Ξεκίνημα έκανε πρεμιέρα στο Grand Rex στις 11 Ιουνίου του 2023 και κυκλοφόρησε στην Γαλλία στις 5 Ιουλίου, από την SND. Στο εξωτερικό, κυκλοφόρησε κινηματογραφικά σε επιλεγμένες χώρες και στο Netflix στις 28 Ιουλίου. Έλαβε μικτά σχόλια από τους κριτικούς.
Εξωτερικοί σύνδεσμοι
Κατηγορία:Ταινίες του 2023 Κατηγορία:Γαλλικές μουσικές ταινίες Κατηγορία:Γαλλικές αισθηματικές ταινίες Κατηγορία:Γαλλικές ταινίες κινουμένων σχεδίων Κατηγορία:Μουσικές ταινίες κινουμένων σχεδίων Κατηγορία:3D ταινίες κινουμένων σχεδίων Κατηγορία:Ταινίες που επηρεάστηκαν από την πανδημία COVID-19 Κατηγορία:Ταινίες κινουμένων σχεδίων του 2023
Der Angriff
Der Angriff (αποδιδόμενος στα ελληνικά ως "Η Επίθεση") ήταν ο τίτλος εφημερίδας την οποία εξέδιδε ο γκαουλάιτερ του Βερολίνου και Υπουργός Προπαγάνδας του Γ΄ Ράιχ Γιόζεφ Γκέμπελς.
Ιστορικό
Το 1926 ο Γκέμπελς ονομάστηκε "γκαουλάιτερ" (επικεφαλής του Ναζιστικού Κόμματος στην ευρύτερη περιοχή του Βρανδεμβούργου, στην οποία περιλαμβανόταν το Βερολίνο. Επειδή αρχικά στην περιοχή αυτή το Ναζιστικό Κόμμα δεν διέθετε περισσότερους από 500 οπαδούς, ενώ είχε υποστεί και διετή απαγόρευση της λειτουργίας του, ο Γκέμπελς θεώρησε σκόπιμο να εκδώσει μια νέα εφημερίδα ως όργανο προπαγάνδας του Κόμματος, ώστε να ενισχύσει τους υπάρχοντες οπαδούς και να προσελκύσει νέους. Η νέα εφημερίδα χρηματοδοτήθηκε από το Κόμμα ως έντυπο ευρείας κυκλοφορίας, άρχισε να κυκλοφορεί το 1927 εκδιδόμενη από τον κεντρικό εκδοτικό οίκο (Zentralverlag) του Κόμματος στο Βερολίνο. Αυτοπροσδιοριζόταν ως αντισυστημικό έντυπο, το οποίο αντιμαχόταν το "μισητό σύστημα" και χρησιμοποιούσε τραχύ και επιθετικό λόγο. Κεντρικά σημεία της θεματολογίας της ήταν ο αντισημιτισμός και ο αντικοινοβουλευτισμός.
Τακτικότεροι συνεργάτες στην εφημερίδα ήταν στελέχη του κόμματος. Το κύριο άρθρο ήταν συνήθως συντεταγμένο από τον εκδότη Γκέμπελς (ως το 1993), ο οποίος υπέγραφε ως "Dr. G.". Αρχικά ως αρχισυντάκτης είχε αναλάβει ο Βίλλι Κράουζε, ο οποίος χρησιμοποιούσε το όνομα Πέτερ Χάγκεν. Τον διαδέχτηκε ο Γιούλιους Λίππερτ, το 1933 ο Κάρολυ Καμπμαν και από το 1935 ανέλαβε αυτά τα καθήκοντα ο έμπιστος του Γκέμπελς φαν Μπερτ. Σημαντικό πόλο έλξης της εφημερίδας αποτελούσαν οι πολιτικές γελοιογραφίες του Χανς Σβάιτσερ (Hans Schweitzer).
Το πρώτο φύλλο της εφημερίδας κυκλοφόρησε στις 4 Ιουλίου 1927. Βασικό σύνθημά της ήταν "Για τον καταπιεσμένο κατά των εκμεταλλευτών". Αρχικά η έκδοση ήταν εβδομαδιαία, από την 1η Οκτωβρίου 1929 εκδιδόταν δύο φορές την εβδομάδα. Μετά την 1η Νοεμβρίου 1930 η εφημερίδα έγινε ημερήσια, έχοντας ως υπότιτλο "Η γερμανική απογευματινή εφημερίδα του Βερολίνου". Μετά την 1η Οκτωβρίου 1932 έβγαιναν δύο εκδόσεις σε καθημερινή βάση, η μία με τίτλο "Η Επίθεση το μεσημέρι" και η άλλη με τίτλο "Η νυχτερινή Επίθεση". Την 1η Φεβρουαρίου 1933 εμφανίστηκε ως "η καθημερινή εφημερίδα του Γερμανικού Μετώπου Εργασίας" με εκδότη την "Eher Press", με τον Γκέμπελς να παραμένει εκδότης.
Το περιεχόμενο των άρθρων της αποτελούσε, κυρίως, προπαγάνδα του κόμματος, επιθέσεις κατά του καθεστώτος της Δημοκρατίας της Βαϊμάρης, ενώ έκανε τακτικές επιθέσεις στον Υποδιευθυντή της Αστυνομίας του Βερολίνου, Μπέρνχαρντ Βάις (Bernhard Weiss), ο οποίος ήταν εβραϊκής καταγωγής. Ο Γκέμπελς έγραψε, μάλιστα, ένα ιδιαίτερα προσβλητικό άρθρο με τίτλο "Isidor" στις 15 Αυγούστου 1927 με αποτέλεσμα να απαγορευτεί για λίγο η κυκλοφορία της στις 4 Νοεμβρίου 1931 με εντολή του Αρχηγού της Αστυνομίας του Βερολίνου Άλμπερτ Γκρζεζίνσκι (Albert Grzesinski).
Αρχικά το έντυπο πουλούσε περίπου 2.000 φύλλα. Ο αριθμός ανέβηκε στις 146.694 φύλλα το 1939 και στα 306.000 φύλλα το 1944. Ωστόσο, η επιρροή της εφημερίδας ελαττώθηκε όταν οι Ναζί ανέλαβαν την εξουσία το 1933. Όταν οι Σύμμαχοι άρχισαν να βομβαρδίζουν το Βερολίνο, η εφημερίδα αύξησε την κυκλοφορία της, με στόχο να τονώσει το ηθικό των Βερολινέζων. Στις 19 Φεβρουαρίου το έντυπο συγχωνεύτηκε με το Berliner Illustrierte Nachtausgabe. Το τελευταίο φύλλο εκδόθηκε στις 24 Απριλίου 1945.
Παραπομπές
Κατηγορία:Εφημερίδες με τόπο έκδοσης το Βερολίνο Κατηγορία:Εφημερίδες στη γερμανική γλώσσα
Κώδικας Λέρου
Η Σχολή του μοναχού Δαμασκηνού στο Κάστρο της Λέρου - Η βιβλιοθήκη της - Ο Κώδικας της Λέρου
Το 1731 επισκέφτηκε τη Λέρο ο Ρώσος περιηγητής Βασίλειος Γρηγόροβιτς Μπάρσκυ και  μας άφησε σημαντικές πληροφορίες για το νησί και τους κατοίκους του, όπως και για τη Σχολή του μοναχού Δαμασκηνού, που λειτουργούσε στην Παναγιά του Κάστρου της Λέρου. '«Την εποχή αυτή υπήρχε στη Λέρο ένας μόνο δάσκαλος, ο οποίος γνώριζε στην εντέλεια τη φιλοσοφία και τη θεολογία. Ήταν μοναχός και ονομαζόταν Δαμασκηνό., άνθρωπος καλών ηθών, ενάρετος, ταπεινόφρων, γλυκύς, καλός και φιλόξενος…»'
Ο Δαμασκηνός, κατά κόσμον Δημήτριος, Λέριος στην καταγωγή, είχε φοιτήσει στη νεοσύστατη Σχολή της Πάτμου (Πατμιάδα), περί τη δεύτερη δεκαετία του 18ου αιώνα. Σύμφωνα με υπάρχοντα στοιχεία, το 1726 ίδρυσε Σχολή, μέσα στο Κάστρο της Λέρου, στην οποία φοιτούσαν τότε πάνω από 20 μαθητές και διδάσκονταν από τον ίδιο το Δαμασκηνό Γραμματική, Φιλοσοφία και Θεολογία. Σε μια επιστολή του προς το θείο του, Γεράσιμο Ηρακλείας, έγραφε: «…και της πατρίδος το παχύ σκότος της βαρβαρότητος να αποτινάξω καθ’ όσον δύναμαι….»
Η δάσωση της Βιβλιοθήκης στον Β΄ Παγκόσμιο Πόλεμο
Κι ενώ η Σχολή του Δαμασκηνού έχει σχεδόν λησμονηθεί, η βιβλιοθήκη της στάθηκε, μέχρι τις μέρες μας, ορόσημο στην πνευματική και πολιτιστική ιστορία της Λέρου. Κι αφού γνώρισε πολλές περιπέτειες κι έναν καταστροφικό βομβαρδισμό, στα χρόνια του πολέμου (1943-45), τα πολύτιμα βιβλία της διασώθηκαν από ιερόσυλα χέρια, κρυμμένα στο πηγάδι του Κάστρου.
Μετά την απελευθέρωση φυλάχτηκε στη «Λεριακή Εστία» και αργότερα στη Δημοτική Βιβλιοθήκη Λέρου, έως το 1997, οπότε, σαν πολύτιμο κειμήλιο, επέστρεψε στο χώρο που πρωτολειτούργησε και διαφώτισε τους Λεριούς στα δύσκολα χρόνια της σκλαβιάς, στην Παναγιά του Κάστρου. Εκτίθεται, σε ειδικό χώρο, στο αναστηλωμένο κτίριο, ανατολικά του ναού, σημαντικό έργο που πραγματοποιήθηκε με πρωτοβουλία και ενέργειες του μακαριστού Μητροπολίτη Νεκταρίου, υπό την επίβλεψη του αιδεσιμότατου π. Νικοδήμου Φωκά.
Ο Κώδικας της νήσου Λέρου
Θα σταθούμε στον περίφημο ΚΩΔΙΚΑ ΤΗΣ ΛΕΡΟΥ, ένα ξεχωριστό βιβλίο της Βιβλιοθήκης της Παναγιάς του Κάστρου, Απ’ όσο γνωρίζω, εκτός από κάποια σκόρπια έγγραφα, πρέπει να είναι το παλαιότερο βιβλίο, που περιλαμβάνει ενδιαφέροντα στοιχεία και γεγονότα της καθημερινής ζωής στη Λέρο, από την τρίτη δεκαετία έως σχεδόν το τέλος του 19ου αιώνα. Στις πρώτες μάλιστα σελίδες του, παρέχονται πληροφορίες για κοιμήσεις επισκόπων Λέρνης, μεταξύ των ετών 1585 -1818. Ο Ανδρέας Σεραφετινίδης τον αναφέρει ως εξής: Αριθμός χειρογράφου 14 εις σχήμα 8ον μέγα. Επιγραφόμενον «ΚΩΔΙΞ ΤΗΣ ΝΗΣΟΥ ΛΕΡΟΥ» και παραθέτει το περιεχόμενό του, σημειώνοντας στο τέλος: «Του χειρογράφου αυτού η συνέχεια έχει αποκοπή βαναύσως δια χειρός γνωριζούσης την αξίαν της συνεχείας. Ο κώδιξ είναι δεδεμένος δι ωραίου δερματίνου καλύμματος χρώματος φαιού. Το πλείστον της γραφής είναι δια μέλανος χρώματος μελάνης.»
Περιεχόμενα του Κώδικα ανά φύλλο
1.	Κώδιξ της εκκλησίας της Κεχαριτωμένης-Καλύμνου από 10 Οκτωβρίου 1820-1823		  Φ. 1 2.	Χρονολογίαι κοιμήσεως Ιεραρχών								  Φ. 3 3.	Ενοικιαστήριον πραγμάτων αγίας Ματρώνης							  Φ. 4 4.	Ερμηνεία περί της εορτής του Ευαγγελισμού						  Φ. 5 5.	Αντίγραφον της του των τεσσάρων νήσων Φιρμανίου μεταφράσεως				  Φ. 10 6.	Γρηγόριος Οικουμενικός Πατριάρχης προς Λερίους επί καταγγελίας κατά Ιερεμίου Λέρνης	  Φ. 11 7.	Διαταγή Αχμέτ 	Πασά Ρόδου κατά κιβδηλοποιών (1838)					  Φ. 12 8.	Συμβόλαιον μεταξύ Δήμου και πατρός Σεραφείμ-Ενοικιάζει τα κτήματα της Παναγίας, υπό τον όρο να επισκέπτεται τους ασθενείς και να πληρώνει τον αλληλοδιδ/λον της Κοιν/τος (1840)           Φ. 14 9.	Πρωτόκολλον μεταξύ των ιερέων [περί τελέσεως των μυστηρίων](1839)			  Φ. 15 10.	Διάλυσις αρραβώνων Μαρίας Ι. Κανδιόγλου (1840)						  Φ. 16 11.	Διαθήκη Κωνσταντίνου Πέρρου (1842)							  Φ. 17 12.	Γρηγόριος Αρχιεπίσκοπος Κωνσταντινουπόλεως-Προς Επίσκοπον Λέρνης εντέλλεται την τήρησιν βιβλίων γεννήσεων και βαπτίσεων (1820)					          Φ. 20 13.	Μητρώον Αγίας Παρασκευής (12-1-1823 έως 14-11-1844)					  Φ. 21 14.	Μητρώον Σωτήρος Χριστού (1-2-1820 έως 24-4-1843)					  Φ. 41 15.	Ασθένεια και θάνατος του Λέρνης Ιερεμίου (1844)						  Φ. 51 16.	Δωρεά σπορίας υπό Αρχοντούς Κερζιάμη εις Παναγίαν					  Φ. 51 17.	Πωλητήριον μαγαζίου (1844)								  Φ. 52 18.	Κατάστασις αφιερωσάντων ζώα εις Παναγίαν (1871-1873)					  Φ. 52 19.	Κατάλογος Ευεργετών εκπαιδευτικών καταστημάτων						  Φ. 54 20.	Μητρώον Γεννήσεως ενορίας Σταυρού (1822-1844)						   Φ. 67 21.	Μητρώον Γεννήσεως ενορίας Υπακοής (1823-1843)						   Φ. 140 22.	Ο Γενικός Διοικητής των νήσων του Οθωμανικού Αρχιπελάγους προς τον Επίσκοπον Λέρου Περί διαφιλονικουμένου οικοπέδου (1867)							          Φ. 141 23.	Δωρητήριον Κονακίου υπό του Λέρνης Ιγνατίου προς Επισκοπήν Λέρου (1861)			  Φ. 141 24.	Διαθήκη αοιδίμου Μητροφάνους (1838)							  Φ. 141 25.	Διοργανισμός της Σχολής της Νήσου Λέρου (1838)						  Φ. 142 26.	Αναγγελία διορισμού του διδασκάλου Λεοντίδου Κληρίδη (1838) 				  Φ. 142 27.	Διοριστικόν συμβόλαιον του ιδίου							  Φ. 146 28.	Αντίγραφα χρεογράφων της Σχολής								     - 29.	Ιδρυτικόν Εφορείας Εκπαιδευτικών Καταστημάτων (1865)					  Φ. 150 30.	Διαθήκη Νικήτα Παρόδη (1870)								  Φ. 153 31.	Διαθήκη Ιωάννου Εμμανουήλ Γεδεών (1891)							  Φ. 154 32.	Διαθήκη Βασιλείου Νικαλαΐδου	 (1892)							  Φ. 155 33.	Διαθήκη Κωνσταντίνου Πέρου	(1842)							     - 34.	Αντίγραφον Εγκλαβής της Αικατερίνης προγονής του Ιωάννου Μυλωνά (1805)			  Φ. 177 35.	Προικοσύμφωνον Καλοθετίνας και Μαρίας Κεφάλα (1841)					  Φ. 177 36.	Καταγραφή των οικιών ενορίας του Σωτήρος ημών Χριστού (1838)				  Φ. 180 37.	Καταγραφή των οικιών ενορίας Αγίας Παρασκευής (1838)					  Φ. 183 38.	Καταγραφή των οικιών ενορίας Υπακοής (1838)						  Φ. 185 39.	Καταγραφή των οικιών ενορίας Τιμίου Σταυρού (1838)					  Φ. 186
Βιβλιογραφία - Πηγές
Κατηγορία:Ιστορία της Λέρου
Ιτάγκα
-4.91667°N, 32.73333°W
Ιτάγκα (αγγλικά / σουαχίλι: Itaga), είναι λόφος στην Περιφέρεια Ταμπόρα. Βρίσκεται βορείως της πόλης Ταμπόρα.
Σημειώσεις
<references responsive="0" group="Σημ." /> <references responsive="0" group="Παρ. Σημ." />
Παραπομπές
Κατηγορία:Βουνά της Τανζανίας
Αρχιδούκας
Ο Αρχιδούκας ήταν ο τίτλος από το 1358 από τους κυβερνήτες του οίκου των Αψβούργων του Αρχιδουκάτου της Αυστρίας, και αργότερα από όλα τα ανώτερα μέλη αυτής της δυναστείας. Δηλώνει μια κατάταξη στην πρώην Αγία Ρωμαϊκή Αυτοκρατορία (962–1806), η οποία ήταν κάτω από εκείνη του Αυτοκράτορα και του Βασιλιά, αλλά πάνω από τον Μέγα Δούκα (αμφισβητείται), τον Πρίγκιπα και τον Δούκα.
Παραπομπές
Κατηγορία:Τίτλοι ευγενείας της Αυστρίας Κατηγορία:Τίτλοι ευγενείας της Γερμανίας Κατηγορία:Οίκος των Αψβούργων Κατηγορία:Ανδρικοί κοινωνικοί τίτλοι Κατηγορία:Ηγεμονικοί τίτλοι
Άιζακ Χέιζ
Ο Άιζακ Λι Χέιζ Τζούνιορ (Isaac Lee Hayes Jr., 20 Αυγούστου 1942 – 10 Αυγούστου 2008) ήταν Αμερικανός μουσικός συνθέτης, τραγουδιστής, ηθοποιός, ηθοποιός φωνής και παραγωγός. Ο Χέιζ ήταν από τις δημιουργικές δυνάμεις της μουσικής εταιρείας Stax Records, εκπροσώπου της νότιας σόουλ (southern soul) μουσικής, όπου υπηρέτησε τόσο ως εσωτερικός συνθέτης όσο ως συνεργαζόμενος μουσικός και μουσικός παραγωγός, δουλεύοντας μαζί με τον συνεργάτη του Ντέιβιντ Πόρτερ κατά τη διάρκεια των μέσων της δεκαετίας του 1960. Οι Χέιζ και Πόρτερ, μαζί με τον Μπιλ Γουίδερς, τους Sherman Brothers, τον Στιβ Κούπερ και τον Τζόν Φόγκερτι εντάχθηκαν στο Songwriters Hall of Fame το 2005, σε αναγνώριση της δημιουργίας μουσικών συνθέσεων για τραγούδια των ιδίων, του ντουέτου Sam & Dave, της Carla Thomas και άλλων. Ο Χέιζ εντάχθηκε επίσης το 2002 στο Rock and Roll Hall of Fame.
Το τραγούδι Soul Man, γραμμένο από τους Χέιζ και Πόρτερ και πρωτο-εκτελεσμένο από τους Sam & Dave, έχει αναγνωριστεί ως ένα από τα πιο επιδραστικά τραγούδια των τελευταίων 50 ετών από το Grammy Hall of Fame. Τιμήθηκε επίσης από το Rock and Roll Hall of Fame, από το περιοδικό Rolling Stone και από την Ένωση Δισκογραφικών Εταιρειών Αμερικής (RIAA) ως ένα από τα Τραγούδια του Αιώνα. Κατά τα τέλη της δεκαετίας του 1960, ο Χέιζ, ξεκίνησε επίσης να δημιουργεί προσωπικά άλμπουμ. Είχε αρκετά επιτυχημένα σόουλ άλμπουμ όπως το Hot Buttered Soul (1969) και το Black Moses (1971). Επιπρόσθετα, εργάστηκε ως συνθέτης μουσικών θεμάτων για κινηματογραφικές ταινίες.
Ήταν πολύ γνωστός για το μουσικό θέμα της ταινίας Shaft (1971). Για το Theme from Shaft, τιμήθηκε με το Όσκαρ Καλύτερου Πρωτότυπου Τραγουδιού το 1972. Έγινε ο τρίτος Αφροαμερικανός, μετά τον Σίντνεϊ Πουατιέ και την Χάτι ΜακΝτάνιελ, που τιμήθηκε με Όσκαρ σε οποιονδήποτε διαγωνιστικό τομέα της Ακαδημίας Κινηματογραφικών Τεχνών και Επιστημών. Επίσης, το ίδιο έτος, τιμήθηκε με δύο Βραβεία Γκράμι (Grammy). Αργότερα, τιμήθηκε με το τρίτο του Grammy για το μουσικό του άλμπουμ Black Moses.
Σε αναγνώριση του ανθρωπιστικής του προσφοράς, ο Χέιζ στέφθηκε επίτιμος βασιλιάς της Ada, περιφέρειας της Γκάνα, το 1992. Συμμετείχε ως ηθοποιός σε κινηματογραφικές ταινίες και τηλεoπτικές σειρές, όπως οι ταινίες Truck Turner και I'm Gonna Git You Sucka, και στην τηλεοπτική σειρά Φάκελοι Ρόκφορντ (The Rockford Files, 1974-1980) ως Gandolf "Gandy" Fitch. Υποδύθηκε την φωνή του χαρακτήρα Σεφ (Chef) στη σειρά κινουμένων σχεδίων Σάουθ Παρκ, του καναλιού Comedy Central, από το ντεμπούτο του το 1997 μέχρι το 2005. Kαλλιτέχνες που τον επηρέασαν ήταν οι Percy Mayfield, Big Joe Turner, Τζέιμς Μπράουν, Τζέρι Μπάτλερ, Σαμ Κουκ, Φατς Ντόμινο, Μάρβιν Γκέι, Ότις Ρέντινγκ και συγκροτήματα της ψυχεδελικής σόουλ (psychedelic soul) όπως οι Chambers Brothers και οι Sly and the Family Stone.
Στις 5 Aυγούστου του 2003, ο Χέιζ τιμήθηκε ως εικονική προσωπικότητα από τον αμερικανικό οργανισμό πνευματικών δικαιωμάτων Broadcast Music, Inc. για την διαρκή του επιρροή σε γενιές μουσικών δημιουργών. Από τον ίδιο οργανισμό, κατά τη διάρκεια της καριέρας του, έλαβε 5 βραβεία στην κατηγορία R&B, 2 βραβεία στην κατηγορία Pop, 2 βραβεία στην κατηγορία Urban και 6 αναφορές για ένα-εκατομμύριο ραδιοφωνικών αναπαραγωγών. Έως το 2008, τα τραγούδια του είχαν αναπαραχθεί σε περισσότερες από 12 εκατομμύρια εκτελέσεις.
Δισκογραφία
μικρογραφία|Ο Χέιζ το 1998 στη [[Νέα Υόρκη]]
Αναφορές
Κατηγορία:Αμερικανοί άνδρες ηθοποιοί κινηματογράφου Κατηγορία:Βραβευμένοι με Όσκαρ Καλύτερου Πρωτότυπου Τραγουδιού Κατηγορία:Βραβευμένοι με Γκράμι Κατηγορία:Αμερικανοί συνθέτες Κατηγορία:Αμερικανοί μουσικοί Κατηγορία:Αμερικανοί τραγουδιστές Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής